ai4bharat/Pralekha huggingface dataset:
ఆర్థిక మంత్రిత్వ శాఖ
2020-21 ఆర్థిక సంవత్సరానికి తాత్కాలిక ప్రత్యేక్ష పన్ను వసూళ్లు దాదాపు 5% వృద్ధిని చూపుతోంది
2020-21 ఆర్థిక సంవత్సరానికి సవరించిన అంచనాలు రూ.9.05 లక్షల కోట్లు 104.46% ప్రత్యక్ష పన్నులను సూచిస్తుంది
2020-21 ఆర్థిక సంవత్సరం కోసం అడ్వాన్స్ టాక్స్ వసూలు రూ. 4.95 లక్షల కోట్లు జరిగింది, ఇది సుమారు 6.7% వృద్ధిని చూపుతుంది
ఆర్థిక వ్యవస్థపై కోవిడ్ -19 మహమ్మారి తీసుకువచ్చిన స్వాభావిక సవాళ్లు ఉన్నప్పటికీ, 2020-21 సంవత్సరానికి నికర ప్రత్యక్ష పన్ను వసూళ్లు పెరిగాయి.
2020-21 సంవత్సరంలో రూ .2.61 లక్షల కోట్లు తిరిగి చెల్లించడం జరిగింది
2020-21 ఆర్థిక సంవత్సరానికి ప్రత్యక్ష పన్నువసూళ్ల తాత్కాలిక గణాంకాల ప్రకారం నికర వసూళ్లు రూ. 9.45 లక్షల కోట్లుగా నమోదయింది. నికర ప్రత్యక్ష పన్ను వసూళ్లలో కార్పొరేషన్ టాక్స్  రూ .4.57 లక్షల కోట్లు, వ్యక్తిగత ఆదాయ పన్ను  సహా సెక్యూరిటీ లావాదేవీల పన్ను  రూ. 4.88 లక్షల కోట్లు వసూలు అయ్యాయి. నికర ప్రత్యక్ష పన్ను 2020-21 ఆర్థిక సంవత్సరానికి సవరించిన అంచనాలలో ప్రత్యక్ష పన్నుల వసూళ్లు రూ. 9.05 లక్షల కోట్లు అంటే 104.46%గా నమోదయింది.
2020-21 ఆర్థిక సంవత్సరానికి ప్రత్యక్ష పన్నుల స్థూల సేకరణ  రూ .12.06 లక్షల కోట్లు. ఇందులో కార్పొరేషన్ టాక్స్  రూ. 6.31 లక్షల కోట్లు, సెక్యూరిటీ లావాదేవీల పన్ను  తో సహా వ్యక్తిగత ఆదాయపు పన్ను  రూ. 5.75 లక్షల కోట్లు; అడ్వాన్స్ టాక్స్ రూ. 4.95 లక్షల కోట్లు; పన్ను  రూ. 5.45 లక్షల కోట్లు; స్వీయ-అంచనా పన్ను రూ. 1.07 లక్షల కోట్లు; రెగ్యులర్ అసెస్మెంట్ టాక్స్ రూ. 42,372 కోట్లు; డివిడెండ్ పంపిణీ పన్ను రూ. 13,237 కోట్లు, ఇతర మైనర్ హెడ్ల కింద పన్ను రూ. 2,612 కోట్లు నమోదయ్యాయి.
చాలా సవాలుగా ఉన్న సంవత్సరం అయినప్పటికీ, 2020-21 ఆర్థిక సంవత్సరానికి అడ్వాన్స్ టాక్స్ వసూలు రూ .4.95 లక్షల కోట్లుగా ఉంది, ఇది ముందు ఆర్థిక సంవత్సరం అడ్వాన్స్ పన్ను వసూళ్లు రూ. 4.64 లక్షల కోట్లు కంటే 6.7% వృద్ధి రేటును సూచిస్తుంది. రూ. 2020-21 ఆర్థిక సంవత్సరంలో 2.61 లక్షల కోట్లు తిరిగి వెనక్కి చెల్లించారు. మునుపటి ఆర్థిక సంవత్సరం 2019-20 తో పోలిస్తే సుమారు 42.1% పెరుగుదలను సూచిస్తూ 1.83 లక్షల కోట్లు రిఫండ్ చెల్లించడం జరిగింది.
పై గణాంకాలు ఇంకా తాత్కాలికమైన డేటా, తుది సేకరణ పెండింగ్లో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
లక్ష్య కార్యక్రమం
2,660 కానుపు గదులు, 1989 ప్రసూతి ఆపరేషన్ థియేటర్లు లక్ష్య కార్యక్రమం కింద
సర్టిఫైడ్ సౌకర్యాలు లేబర్ రూమ్ ప్రోటోకాల్ల సెన్సిటైజేషన్/ఓరియెంటేషన్ను నిర్వహిస్తాయి
లక్ష్య అనేది నాణ్యమైన మెరుగుదల కార్యక్రమం, ఇది కానుపు గది, ప్రసూతి ఓటిలో ఇంట్రాపార్టమ్, తక్షణ ప్రసవానంతర కాలంలో సంరక్షణ నాణ్యతను నిర్ధారించడం లక్ష్యంగా పెట్టుకుంది. ఇది అన్ని ప్రభుత్వ వైద్య కళాశాల ఆసుపత్రులు, జిల్లా ఆసుపత్రులు, సమానమైన ఆరోగ్య సౌకర్యాలు, నియమించబడిన ఎఫ్ ఆర్ యులు అలాగే అధిక కేస్ లోడ్ సిహెచ్సి ని లక్ష్యంగా చేసుకుంటుంది.
దేశవ్యాప్తంగా ప్రభుత్వ వైద్య కళాశాల ఆసుపత్రులు, జిల్లా ఆసుపత్రులతో సహా అధిక కేసులు వచ్చే తృతీయ సంరక్షణ సౌకర్యాలలో మొత్తం 283 ప్రసూతి సంబంధిత అధిక డిపెండెన్సీ యూనిట్  / ఇంటెన్సివ్ కేర్ యూనిట్  ఆమోదం లభించాయి.
లక్ష్య ధృవీకరణ కోసం అన్ని లక్ష్య సౌకర్యాలు , లక్ష్య కార్యక్రమం కింద ధృవీకరించిన సౌకర్యాలు తాజా లేబర్ రూమ్ ప్రోటోకాల్ల సెన్సిటైజేషన్/ ఓరియెంటేషన్ను నిర్వహిస్తాయి.
లక్ష్య పరిధిలో, మెటర్నిటీ ఓటీ లలో 5% లేదా అంతకంటే తక్కువ సర్జికల్ సైట్ ఇన్ఫెక్షన్ రేటును సాధించడం లేదా బేస్లైన్ నుండి కనీసం 30% తగ్గింపు సౌకర్యం-స్థాయి లక్ష్యాలలో ఒకటి. లక్ష్య ధృవీకరణ సమయంలో, పైన పేర్కొన్న అవసరానికి అనుగుణంగా స్వతంత్ర ఎంప్యానెల్ అయిన ఎన్ క్యూ ఏ ఎస్ మదింపుదారులు ధృవీకరించారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో ఈ విషయాన్ని తెలిపారు.
ప్రధాన మంత్రి కార్యాలయం
ప్రధాన మంత్రి స్వాతంత్య్ర దినోత్సవం నాడు ఇచ్చే ప్రసంగం లో చేర్చడం కోసం మీ ఆలోచనలను వెల్లడించండి
రాబోయే స్వాతంత్య్ర దినోత్సవం నాడు ప్రధాన మంత్రి ఇచ్చే ప్రసంగం లో ఒక భాగం కాదగిన అంశాల ను సూచించవలసింది గా ప్రజల ను మైగవ్ MyGov  కోరింది.
మైగవ్  ను ట్యాగ్ చేస్తూ ఒక ట్వీట్ లో పిఎమ్ ఒ ఈ కింది విధం గా పేర్కొంది:
‘‘ మీ భావాలు ఎర్రకోట బురుజు ల మీద నుంచి మారుమ్రోగుతాయి.
ఆగస్టు 15వ తేదీ నాడు ప్రధాన మంత్రి @narendramodi ప్రసంగం కోసం మీరు సూచించేటటువంటి అంశాలు ఏమేమిటి ? వాటిని గురించి @mygovindia లో వెల్లడించండి. ’’
DS
(
ప్రధాన మంత్రి కార్యాలయం
రాజ్య సభ నుంచి రిటైర్ అవుతున్న సభ్యుల కు వీడ్కోలు పలికిన ప్రధాన మంత్రి
‘‘అనుభవం ఉన్న సభ్యులు సభ ను విడిచి వెళితే దాని వల్ల సభ కు నష్టం కలుగుతుంది’’
‘‘సభ యావత్తు దేశం యొక్క భావోద్వేగాల కు, ఉత్సాహాని కి, వ్యథ కు మరియు ఆనందాని కి అద్దం పడుతుంది’’
రాజ్య సభ లో రిటైర్ అవుతున్న సభ్యులంతా అందించినటువంటి తోడ్పాటుల కు గాను వారిని ప్రధాన మంత్రి శ్రీ నరేంద్ర మోదీ ఈ రోజు న ప్రశంసిస్తూ, వారు రాబోయే కాలం లో బాగుండాలి అనే ఆకాంక్ష ను వ్య్తం చేశారు. రిటైర్ అవుతున్న సభ్యుల అనుభవం యొక్క విలువ ను గురించి ప్రధాన మంత్రి ప్రస్తావిస్తూ, వారి నిష్క్రమణ తో సభ లో మిగిలిన సభ్యుల బాధ్యత అధికం అవుతుంది, మరి వారు బయట కు వెళుతున్న సభ్యులు చేసిన కృషి ని ముందుకు తీసుకు పోవలసి ఉంటుంది అని ప్రధాన మంత్రి అన్నారు.
సభ దేశం లోని అన్ని ప్రాంతాల భావోద్వేగాల ను, ఉత్సాహాన్ని, వ్యథ ను, ఆనందాన్ని వ్యక్తం చేస్తుంది అని ప్రధాన మంత్రి అన్నారు. ఒక సభ్యుడు లేదా ఒక సభ్యురాలు గా మనం సభ కు ఎంతో తోడ్పాటు ను అందిస్తాం, అయితే సభ కూడా మనకు ఎంతో ఇస్తుంది అనేది కూడా యదార్థమే ఎలాగంటే సభ ప్రతి రోజూ భారతదేశం లోని విభిన్న స్వరూపాలతో కూడిన సమాజం తాలూకు వర్తమాన వ్యవస్థల ను అర్థ: చేసుకొనే అవకాశాన్ని కల్పిస్తుంది అని శ్రీ నరేంద్ర మోదీ అన్నారు.
కొంత మంది సభ్యులు సభ ను వీడి వెళుతున్నప్పటి కీ వారు వారి యొక్క ఘనమైన అనుభవాన్ని దేశం లో అన్ని మూలల కు తీసుకు పోతారు అని ప్రధాన మంత్రి అన్నారు.
సభ్యులు వారి జ్ఞాపకాల ను భావి తరాల వారికి ఉపయోగకరమైనటువంటి పరిశీలనాంశం గా అక్షరబద్ధం చేయాలి అని కూడా ప్రధాన మంత్రి సూచించారు. సభ్యులు దేశాని కి దిశ ను ఇచ్చి దానిని ప్రభావితం చేస్తారని, వారి స్మృతుల ను ఒక సంస్థాగతమైన పద్ధతి లో దేశం అభివృద్ధి కోసం వినియోగించుకోవచ్చని ఆయన అన్నారు.
‘ఆజాదీ కా అమృత్ మహోత్సవ్’ ను జరుపుకోవడం లో ప్రజల కు ప్రేరణ ను కలిగించండి అంటూ రిటైర్ అవుతున్న సభ్యుల ను ప్రధాన మంత్రి అభ్యర్థించారు.
(
ప్రధాన మంత్రి కార్యాలయం
ప్రముఖ గాంధేయవాది శకుంతల చౌధరి గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రముఖ గాంధేయవాది శకుంతల చౌధరి గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు
ప్రధాన మంత్రి ఒక ట్వీట్ లో -
‘‘శకుంతల చౌధరి గారి ని గాంధేయ విలువ ల ప్రోత్సహించడం కోసం ఆవిడ జీవన పర్యంతం చేసిన ప్రయాసల కు గాను ఎప్పటికీ స్మరించుకోవడం జరుగుతుంది. సరానియా ఆశ్రమం లో ఆమె చేసిన మహత్యార్యాలు ఎంతో మంది జీవనాన్ని ప్రభావితం చేశాయి. ఆమె నిష్క్రమణ తో దుఃఖిస్తున్నాను. ఆమె కుటుంబాని కి మరియు అసంఖ్యాకం గా ఉన్నటువంటి ఆమె అభిమానుల కు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
199.27 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.76 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,36,076
గత 24 గంటల్లో నమోదయిన కొత్త కేసులు 20,139
ప్రస్తుత రికవరీ రేటు 98.49%
వారపు పాజిటివిటీ రేటు 4.37%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 199.27 కోట్ల  డోసులను అధిగమించింది. 2,61,97,150 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.76 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,10,027
|
|
రెండో డోసు
|
|
1,00,77,006
|
|
ముందు జాగ్రత్త డోసు
|
|
59,51,763
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,26,752
|
|
రెండో డోసు
|
|
1,76,46,995
|
|
ముందు జాగ్రత్త డోసు
|
|
1,12,38,648
|
|
12-14 ఏళ్ల వారు
|
|
మొదటి డోసు
|
|
3,76,98,593
|
|
రెండో డోసు
|
|
2,56,32,231
|
|
15-18 ఏళ్ల వారు
|
|
మొదటి డోసు
|
|
6,07,62,753
|
|
రెండో డోసు
|
|
4,98,22,795
|
|
18-44 ఏళ్ల వారు
|
|
మొదటి డోసు
|
|
55,87,50,479
|
|
రెండో డోసు
|
|
50,50,43,015
|
|
ముందు జాగ్రత్త డోసు
|
|
42,37,755
|
|
45-59 ఏళ్ల వారు
|
|
మొదటి డోసు
|
|
20,35,44,220
|
|
రెండో డోసు
|
|
19,43,63,195
|
|
ముందు జాగ్రత్త డోసు
|
|
31,51,234
|
|
60 ఏళ్లు పైబడినవారు
|
|
మొదటి డోసు
|
|
12,73,41,249
|
|
రెండో డోసు
|
|
12,14,46,533
|
|
ముందు జాగ్రత్త డోసు
|
|
2,71,82,316
|
|
ముందు జాగ్రత్త డోసులు
|
|
5,17,61,716
|
|
మొత్తం డోసులు
|
|
1,99,27,27,559
దేశవ్యాప్త క్రియాశీల కేసుల సంఖ్య 1,36,076. మొత్తం పాజిటివ్ కేసుల్లో ఇది 0.31 శాతం.
భారతదేశ రికవరీ రేటు 98.49 శాతంగా ఉంది. గత 24 గంటల్లో 16,482 మంది రోగులు కోలుకున్నారు. దీంతో, కోలుకున్న రోగుల సంఖ్య  4,30,28,356 కి పెరిగింది.
గత 24 గంటల్లో 20,139 కొత్త కేసులు నమోదయ్యాయి.
గత 24 గంటల్లో మొత్తం 3,94,774 పరీక్షలు చేశారు. దేశవ్యాప్తంగా ఇప్పటివరకు 86.81 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.37 శాతంగా, రోజువారీ పాజిటివిటీ రేటు 5.10 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 199.47 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,39,073
మొత్తం కేసుల్లో క్రియాశీల కేసులు 0.32%
ప్రస్తుత రికవరీ రేటు 98.48%
గత 24 గంటల్లో 16,994 మంది కోలుకున్నారు. దీంతో, కోలుకున్నవారి మొత్తం సంఖ్య 4,30,45,350 కు పెరిగింది.
గత 24 గంటల్లో 20,038 కొత్త కేసులు నమోదయ్యాయి.
రోజువారీ పాజిటివిటీ రేటు 4.44%
వారపు పాజిటివిటీ రేటు 4.30%
గత 24 గంటల్లో చేసిన 4,50,820 కొవిడ్ పరీక్షలతో కలిపి ఇప్పటివరకు 86.86 కోట్ల పరీక్షలు చేశారు.
హోం మంత్రిత్వ శాఖ
కేంద్ర మంత్రివర్గం తీసుకున్న రెండు నిర్ణయాలపట్ల కేంద్ర హోమ్ మంత్రి శ్రీ అమిత్ షా ప్రధానమంత్రి శ్రీ నరేంద్ర మోదీకి కృతజ్ఞతలు తెలిపారు.
జమ్మూ & కాశ్మీర్ మరియు లద్దాఖ్ ల కోసం దీన దయాళ్ రాష్ట్రీయ అజీవిక మిషన్ కింద ప్రకటించిన రూ. 520 కోట్ల ప్రత్యేక ప్యాకేజీ ఆర్ధిక వృద్ధికి వూతం ఇస్తుందని మరియు 10 లక్షల మందికి పైగా గ్రామీణ మహిళల సాధికారతకు దోహదం చేయగలదు.
రూ. 5,718 కోట్లతో రాష్ట్రాలలో బోధన - అభ్యాసం మరియు ఫలితాలను బలపరిచే  ప్రాజెక్టు అమలును మోదీ క్యాబినెట్ అమలు చేయడం " భారత విద్యారంగ చరిత్రలో మహత్తరమైన ఘటన"
"సంప్రదాయ హద్దులను చెరిపేసి ప్రధానమంత్రి మోదీ ప్రభుత్వం ఆమోదించిన స్టార్స్ ప్రాజెక్ట్ అర్ధం చేసుకుని నేర్చుకోవడం అనే విధానంపై ఆధారపడి ఉంటుంది మరియు విద్య నాణ్యత మెరుగుపడేందుకు సహాయపడుతుంది".
కేంద్ర మంత్రివర్గం బుధవారం తీసుకున్న రెండు నిర్ణయాలపై ప్రధానమంత్రి శ్రీ నరేంద్ర మోదీకి కృతజ్ఞతలు తెలుపుతూ కేంద్ర హోమ్ మంత్రి శ్రీ అమిత్ షా అనేక ట్వీట్లు చేశారు.
జమ్మూ & కాశ్మీర్ మరియు లద్దాఖ్ ల కోసం దీన దయాళ్ రాష్ట్రీయ అజీవిక మిషన్ కింద ప్రకటించిన రూ. 520 కోట్ల ప్రత్యేక ప్యాకేజీ ఆర్ధిక వృద్ధికి వూతం ఇస్తుందని మరియు 10 లక్షల మందికి పైగా గ్రామీణ మహిళలకు సాధికారతను, జీవనోపాధిని కల్పించి స్వయంసంవృద్ధికి దోహదం చేయగలదని శ్రీ అమిత్ షా అన్నారు.
రూ. 5,718 కోట్లతో "రాష్ట్రాలలో బోధన - అభ్యాసం మరియు ఫలితాలను బలపరిచే  ప్రాజెక్టు" అమలును మోదీ క్యాబినెట్ అమలు చేయడం " భారత విద్యారంగ చరిత్రలో మహత్తరమైన ఘటన" అని కేంద్ర మంత్రి అన్నారు. జాతీయ విద్యా విధానం  లక్ష్యాలతో పోలి ఉన్న ఈ ప్రాజెక్టు అభ్యాస ప్రక్రియలో నాణ్యతను పెంచడంపై దృష్టిని కేంద్రీకరిస్తుంది.
"సంప్రదాయ హద్దులను చెరిపేసి ప్రధానమంత్రి మోదీ ప్రభుత్వం ఆమోదించిన స్టార్స్ ప్రాజెక్ట్ అర్ధం చేసుకుని నేర్చుకోవడం అనే విధానంపై ఆధారపడి ఉంటుంది మరియు టీచర్ల సామర్ధ్యం పెంపు మరియు పాఠశాల విద్యా వ్యవస్థ పర్యవేక్షణపై దృష్టిని కేంద్రీకరించడం ద్వారా విద్య నాణ్యత మెరుగుపడేందుకు సహాయపడుతుంది". అని శ్రీ అమిత్ షా అన్నారు.
సాంస్కృతిక మంత్రిత్వ శాఖ
షహీద్ భగత్ సింగ్ జయంతి సందర్భంగా నివాళులు అర్పించిన ప్రధానమంత్రి
షహీద్ భగత్ సింగ్ జయంతి సందర్భంగా ప్రధానమంత్రి నరేంద్ర మోడీ నివాళులు అర్పించారు. ఈ సందర్భంగా చేసిన ట్వీట్లో ప్రధానమంత్రి, ఆజాదీ కె మహాన్ సేనానీ షహీద్ భగత్ సింగ్ కో ఉన్కా జన్మ జయంతి పర్ వినమ్ర శ్రద్ధాంజలి  అంటూ శ్రద్ధాంజలి అర్పించారు. సాహసి అయిన భగత్ సింగ్ ప్రతి భారతీయుని హృదయంలో సజీవంగా ఉన్నారు. ఆయన సాహసోపేతమైన త్యాగం, లెక్కలేనంతమంది ప్రజలలో దేశభక్తి జ్వాలను రగిల్చింది. ఆయన జయంతి సందర్భంగా వినయపూర్వకంగా వందనం చేస్తూ, ఆయన మహోన్నత ఆదర్శాలను గుర్తు చేసుకుంటున్నానని పేర్కొన్నారు.
మంత్రిమండలి
భారతీయ రైల్వేల కు 700 మెగాహర్ట్ జ్ బ్యాండ్ లో 5 మెగాహర్ట్ జ్ స్పెక్ట్రమ్ ను కేటాయింపున కు ఆమోదం తెలిపిన మంత్రిమండలి
దీని తో రైలుబండ్ల కార్యకలాపాల లో భద్రత, సురక్ష పెరుగుతాయి
రైల్వేల కార్యకలాపాల లోను, భద్రత లోను వ్యూహాత్మక మైన బదలాయింపు చోటు చేసుకొంటుంది
లోకో పైలట్ లు, గార్డు ల తో నిరాటంకమైనటువంటి పద్ధతి లో కమ్యూనికేశన్ కు వీలు పడుతుంది, తద్ద్వారా భద్రత మెరుగవుతుంది
నిర్వహణ పరమైన, సురక్షాత్మక, భద్రత పరమైన ఏప్లికేశన్స్ కోసం సురక్షితమైన వాయిస్, వీడియో, డేటా కమ్యూనికేశన్ సేవలు అందుబాటు లోకి రాగలవు
మొత్తం ప్రాజెక్టు కు అంచనా పెట్టుబడి 25,000 కోట్ల రూపాయల కు పైగానే ఉంటుంది
ఈ ప్రాజెక్టు ను రాబోయే 5 సంవత్సరాల లో పూర్తి చేయడం జరుగుతుంది
దీనికి తోడు, రైల్వేలు దేశీయం గా అభివృద్ధి అయినటువంటి ట్రేన్ కలిఝన్ అవాయిడెన్స్ సిస్టమ్ కు ఆమోదం తెలిపింది; అది రైలుబండ్లు తాకిడుల బారిన పడడం నుంచి తప్పించుకోవడం లో సాయపడనుంది, ఫలితం గా ప్రయాణికుల సురక్ష కు పూచీ లభించగలదు
రైల్వే స్టేశన్ ల పరిసరాల వద్ద, రైలుబండ్లల లోను సార్వజనిక భద్రత ను, సురక్ష సేవల ను దృష్టి లో పెట్టుకొని 700 మెగా హర్ట్ జ్ ఫ్రీక్వెన్సీ బ్యాండ్ లో 5 మెగా హర్ట్ జ్ స్పెక్ట్రమ్ ను భారతీయ రైల్వేల కు కేటాయించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ‘ఆత్మనిర్భర్ భారత్’ కు ప్రోత్సాహాన్ని అందించేందుకు గాను ఈ చర్య ను తీసుకోవడమైంది.
ఈ స్పెక్ట్రమ్ తోనే భారతీయ రైల్వేలలు తన కు చెందిన మార్గాల లో ఎల్ టిఇ  ఆధారిత మొబైల్ ట్రేన్ రేడియో కమ్యూనికేశన్ ను అందించాలని ఆశించడమైంది. ఈ ప్రాజెక్టు తాలూకు అంచనా పెట్టుబడి 25,000 కోట్ల రూపాయలకు పైగానే ఉంది. రాబోయే 5 సంవత్సరాల లో ఈ ప్రాజెక్టు పూర్తి కానుంది.
దీనికి అదనం గా, దేశీయం గా అభివృద్ధి అయినటువంటి ట్రేన్ కలిఝన్ అవాయిడెన్స్ సిస్టమ్  కు భారతీయ రైల్వేలు ఆమోదం తెలిపింది. ఇది రైలుబండి ప్రమాదం బారిన పడకుండా కాపాడడం లో సాయపడనుంది. అంతేకాకుండా దీని వల్ల ప్రయాణికుల భద్రత కు కూడా పూచీ లభిస్తుంది.
దీని తో రైల్వేల కార్యకలాపాలలోను, నిర్వహణ వ్యవస్థ లోను వ్యూహాత్మకమైనటువంటి బదలాయింపు చోటు చేసుకోగలదు. ఇది ప్రస్తుత మౌలిక సదుపాయాల ను ఉపయోగించుకొంటూ ఎక్కువ రైళ్ల ను సమకూర్చుకోవడం కోసం లైన్ కెపాసిటీ ని పెంచుకోవడం లో, భద్రత ను మెరుగుపర్చడం లో తోడ్పడగలదు. ఆధునిక రైల్ నెట్ వర్క్ రూపు దాల్చడం తో రవాణా వ్యయం తగ్గి, అధిక సామర్థ్యం అందిరాగలదు. అలాగే, ఇది ‘మేక్ ఇన్ ఇండియా’ మిశన్ ను నెరవేర్చడం లోను, ఉపాధి అవకాశాల ను అందించడం లోను బహుళ జాతీయ పరిశ్రమల ను వాటి తయారీ యూనిట్ లను ఏర్పాటు చేసేటట్టు ఆకర్షించనూగలదు.
భారతీయ రైల్వేల కు ఎల్ టిఇ ని అందించడం లోని ఉద్దేశమల్లా నిర్వహణ, భద్రత, సురక్ష తో ముడిపడ్డ ఏప్లికేశన్స్ కోసం సురక్షితమైన, బరోసా ఉంచదగ్గ వాయిస్, వీడియో, డేటా కమ్యూనికేశన్ సేవల ను అందించడమే. ఆధునిక సిగ్నలింగ్, రైలు సురక్షప్రణాళిక ల కోసం దీని ని ఉపయోగించడం జరుగుతుంది. అంతే కాకుండా లోకో పైలట్ లు, గార్డుల మధ్య నిరాటంకమైన కమ్యూనికేశన్ కు పూచీ పడడానికి గాను కూడా దీని ని ఉపయోగిస్తారు. ఇది రైలు బండి తాలూకు సురక్షత కు, వేగవంతమైన కార్యకలాపాల కు పూచీ పడడం లో ఇంటర్ నెట్ ఆఫ్ థింగ్స్  ఆధారిత రిమోట్ ఎసెట్ మానిటరింగ్ కు, ప్రత్యేకించి కోచ్ లు, సరకు ల బండ్లు, లోకో ల పర్యవేక్షణ, రైలు పెట్టెల లో సిసిటివి కేమరా ల లైవ్ వీడియో ఫీడ్ కు వీలు కల్పించగలదు.
దీని కోసం భారత టెలికం నియంత్రణ ప్రాధికార సంస్థ  సిఫారసు చేసిన ప్రకారం కేప్టివ్ యూస్ కు గాను రాయల్టీ చార్జీలు, లైసెన్స్ ఫీ కోసం టెలికమ్యూనికేశన్స్ విభాగం నిర్ణయించిన ఫార్మ్యులా ఆధారం గా స్పెక్ట్రమ్ చార్జీల ను విధించే అవకాశం ఉంది.
రైల్వే మంత్రిత్వ శాఖ
15 జతల రైళ్ల కోసం టికెట్ల బుకింగ్ నియమ నిబంధనలు సవరించిన భారత రైల్వే శాఖ
ఈ రైళ్ల అడ్వాన్స్ రిజర్వేషన్ కాలం  7 నుంచి 30 రోజులు
2020 మే 24 తేదీ నుంచి బుకింగ్ లకు, మే 31 నుంచి ప్రయాణాలకు ఈ మార్పు అమలు
భారతీయ రైల్వే మే 12వ తేదీ నుంచి 15 జతల స్పెషల్ రైళ్లను నడుపుతోంది. ప్రయాణికులకు సౌకర్యవంతంగా ఉండేందుకు ఈ 15 జతల రైళ్లకు సంబంధించిన నియమనిబంధనలు మార్చాలని నిర్ణయించింది. అవి ఇలా ఉన్నాయి...
- ఈ రైళ్ల అడ్వాన్స్ రిజర్వేషన్ కాలపరిమితి  7 రోజుల నుంచి 30 రోజులకు పెంచారు. వీటిలో తత్కాల్ బుకింగ్ కు అనుమతించరు.
(- నిబంధనలు అనుమతించిన మేరకు వాటిలో ఆర్ఏసి/ వెయిటింగ్ లిస్ట్ టికెట్లు జారీ చేస్తారు. కాని నిబంధనలకు అనుగుణంగా రైలు బయలుదేరే సమయానికి కూడా వెయిటింగ్ లిస్ట్ లోనే ఉన్న ప్రయాణికులను మాత్రం రైలు ఎక్కేందుకు అనుమతించరు.
- రైలు బయలుదేరడానికి 4 గంటల ముందు తొలి చార్టును, 2 గంటల ముందు రెండో చార్టు  తయారుచేస్తారు. రెండు చార్టుల మధ్య సమయంలో కరెంట్ బుకింగ్ అనుమతిస్తారు.
- కంప్యూటరైజ్డ్ పిఆర్ఎస్ కౌంటర్లు, పోస్టాఫీసులు, లైసెన్సు గల యాత్రి టికెట్ సువిధ కేంద్రాలు , ఆన్ లైన్ బుకింగ్, ఐఆర్ సిటిసి అధీకృత ఏజెంట్లు, కామన్ సర్వీస్ సెంటర్ల నుంచి మాత్రమే బుకింగ్ అనుమతిస్తారు.
- 24వ తేదీ నుంచి బుకింగ్ లకు, 31 నుంచి ప్రయాణం చేసే రైళ్లకు దీన్ని అనుమతిస్తారు.
ప్రధాన మంత్రి కార్యాలయం
విదేశాల లోని ఇండియన్ మిషన్ ల ప్రధాన అధికారుల తో, వ్యాపారం- వాణిజ్యం రంగ ప్రముఖుల తో ఆగస్టు 6 న సమావేశం కానున్న ప్రధాన మంత్రి; ఈ తరహా కార్యక్రమాన్ని నిర్వహించడం ఇదే మొదటి సారి
‘లోకల్ గోస్ గ్లోబల్-మేక్ ఇన్ ఇండియా ఫార్ ద వరల్డ్’ అని పిలుపు ను ఇవ్వనున్న ప్రధాన మంత్రి
విదేశాల లోని ఇండియన్ మిషన్స్ ప్రధాన అధికారుల తోను, దేశం లోని వ్యాపారం- వాణిజ్యం రంగాని కి చెందిన ప్రముఖుల తోను ప్రధాన మంత్రి శ్రీ నరేంద్ర మోదీ శుక్రవారం అంటే ఈ నెల 6 వ తేదీ న సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా మాట్లాడనున్నారు. ‘లోకల్ గోస్ గ్లోబల్- మేక్ ఇన్ ఇండియా ఫర్ ద వరల్డ్’ అంటూ ఈ కార్యక్రమం లో ప్రధాన మంత్రి పిలుపు ను ఇవ్వనున్నారు.
భారీ స్థాయి లో అవకాశాల ను కల్పించే సామర్థ్యం ఎగుమతుల కు, ప్రత్యేకించి, ఎమ్ఎస్ఎమ్ఇ లకు, మానవ శ్రమ ప్రధానం గా ఉండే రంగాల కు ఉంది. ఈ విషయంలో అవి అందించే తోడ్పాటు తో తయారీ రంగం పైన, మొత్తం మీద ఆర్థిక వ్యవస్థ పైన ఒక సానుకూలమైన ప్రభావం ప్రసరించగలదు. ఈ సమావేశం పరమార్థం ఏమిటి అంటే అది భారతదేశాని కి గల ఎగుమతుల స్తోమత ను వినియోగించుకోవడానికి, భారతదేశం ఎగుమతుల ను, ప్రపంచ వ్యాపారం లో భారతదేశం ఎగుమతుల వాటా ను విస్తరించడానికి ప్రత్యేకంగా జోరు ను అందించాలి అనేదే.
మన ఎగుమతులకు ఉన్న అవకాశాలను పెంచే దిశ లో, మరి అలాగే ప్రపంచ గిరాకీ ని తీర్చడం కోసం స్వదేశీ సామర్థ్యాల ను ఉపయోగించుకొనే దిశ లో సంబంధిత వర్గాలు అన్నిటి కి శక్తి మంతం చేయాలన్నది ఈ సమావేశం ధ్యేయం గా ఉంది.
ఈ సమావేశం లో కేంద్ర వాణిజ్య మంత్రి తో పాటు విదేశీ వ్యవహారాల మంత్రి కూడా పాల్గొంటారు. ఈ సమావేశం లో 20 కి పైగా విభాగాల కార్యదర్శులు, రాష్ట్ర ప్రభుత్వాల అధికారులు, ఎగుమతి ప్రోత్సాహక మండలుల సభ్యులు, వాణిజ్య మండలుల సభ్యులు కూడా పాలుపంచుకోనున్నారు.
ప్రధాన మంత్రి కార్యాలయం
సిపిఐ ప్రముఖుడు శ్రీ గురుదాస్ దాస్ గుప్త కన్నుమూత పట్ల సంతాపం తెలిపిన ప్రధాన మంత్రి
సిపిఐ ప్రముఖుడు శ్రీ గురుదాస్ దాస్ గుప్త కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ గురుదాస్ దాస్ గుప్త గారు అత్యంత నిబద్ధత కలిగిన వారి లో ఒకరు; సిద్ధాంతాల ను గొప్ప వాక్పటిమ తో ప్రతిపాదించే వారు. పార్లమెంట్ లో ఆయన తన అభిప్రాయాల ను బలం గా వినిపించే వారు. ఆయన చెప్పే మాటల ను రాజకీయాల కు అతీతం గా అంతా శ్రద్ధ తో ఆలకించే వారు. ఆయన కన్నుమూత తో దుఃఖిస్తున్నాను. ఆయన ఆత్మ కు శాంతి లభించుగాక’’ అని ప్రధాన మంత్రి ఒక సందేశం లో పేర్కొన్నారు.
(
నౌకారవాణా మంత్రిత్వ శాఖ
పారదీప్ పోర్ట్ ట్రస్ట్ వద్ద స్వచ్ఛతా పఖ్వాడా- 2021 నిర్వహణ
ఏక కాలంలో 'ఆజాది కా అమృత్ మహోత్సవ్' వేడుకలతో పాటుగా పారాదీప్ పోర్ట్ ట్రస్ట్  ఆవరణంలో ఈ రోజు "స్వచ్ఛతా పఖ్వాడా" పాటించడం మొదలుపెట్టారు. 'స్వచ్ఛత ప్రతిజ్ఞ' కార్యక్రమంతో ఇది ప్రారంభమైంది. పీపీటీ డిప్యూటీ చైర్మెన్ ఎ.కె.బోస్ నుంచి మొదలై హెచ్ఓడీలు, డిప్యూటీ హెచ్ఓడీలు ఈ ప్రతిజ్ఞ కార్యక్రమంలో పాల్గొన్నారు. పీపీటీ పరిపాలన భవనం ముందు ఉన్న పోర్టికోలో ఈ కార్యక్రమం జరిగింది. కోవిడ్ -19 మార్గదర్శకాల ప్రకారం వివిధ కార్యాలయ అధిపతి మరియు సిబ్బంది సామాజిక దూర నిబంధనలను పాటిస్టూ సంబంధిత కార్యాలయ ప్రాంగణాలలో స్వచ్ఛత ప్రతిజ్ఞ చేశారు. ఇంజినీరింగ్ విభాగం యొక్క ఆర్ అండ్ బీ శాఖ వారు పరిపాలనా భవనం పరిసరాలలో పరిశుభ్రత కార్యకలాపాలను చేపట్టారు. పీపీటీ కార్మికులు, సిబ్బందిలో అవగాహన కల్పించడంలో భాగంగా వివరణాత్మక కార్యాచరణ ప్రణాళికను రూపొందించారు. స్వచ్ఛతా పఖ్వాడాలో భాగంగా చేపట్టాల్సిన వివిధ కార్యక్రమాలకు సంబంధించి పీపీటీ ఒక వివరణాత్మక కార్యాచరణ ప్రణాళికలను రూపొందించింది.
స్వచ్ఛతకు సంబంధించి కార్మికులు, వివిధ డిపార్ట్మెంట్ల వారిలో అవగాహన కల్పించడం, స్వచ్ఛం అవగాహనకు చెందిన హోర్ఢింగ్లను ఏర్పాటు చేయడం, స్వచ్ఛత రథ్, పంపు హౌస్లను శుభ్రపరచడం, టౌన్షిప్లలోని ముఖ్యమైన ప్రాంతాలలో డిజిటల్ డిస్ప్లేలను ఏర్పాటు చేయడం వంటి కార్యక్రమాలను చేపట్టాలని నిర్ణయించారు. కోవిడ్ సంక్షోభం మరియు అన్లాక్ మార్గదర్శకాల కారణంగా, పఖ్వాడా కాలంలో చేపట్టాల్సిన వివిధ కార్యక్రమాలలో సామాజిక దూరానికి ప్రత్యేక ప్రాధాన్యత ఇవ్వడం జరిగింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
జీవవైవిధ్య వారసత్వ ప్రదేశాలలో స్థిరమైన పర్యాటకం
ఒడిశా ప్రభుత్వం మూడు జీవవైవిధ్య వారసత్వ ప్రదేశాలను నోటిఫై చేసింది. కంధమాల్ జిల్లాలోని మందసారు హిల్స్, గణపతి జిల్లాలోని మహేంద్రగిరి కొండలు మరియు బోలంగీర్ మరియు బర్గర్ జిల్లాలోని గంధమర్దన్ కొండలు.
కమ్యూనిటీ ఆధారిత ఎకో-టూరిజం అనేది అటవీ ఆధారిత కమ్యూనిటీలకు జీవనోపాధికి ప్రత్యామ్నాయ వనరు. చుట్టుపక్కల కమ్యూనిటీలు పర్యావరణ -పర్యాటక కార్యకలాపాలలో నిమగ్నమై ఉన్నాయి మరియు వారి జీవనోపాధికి అనుబంధంగా ప్రయోజనాలు పంచబడతాయి. మందసారు కొండలు మరియు గంధమర్దన్ కొండలలో ఒడిశా ప్రభుత్వం ఒక ప్రకృతి శిబిరాన్ని అభివృద్ధి చేసింది. వాటర్ ఫాల్స్ సందర్శన, వాచ్ టవర్, సైక్లింగ్, చిల్డ్రన్స్ పార్క్, ప్లాంటేషన్, డైనింగ్ హాల్, నేచర్ వాక్, ట్రెక్కింగ్, బర్డింగ్ మరియు హరిశంకర్ మరియు నృసింహనాథ్ తీర్థయాత్రల సందర్శన వంటి కార్యకలాపాలు ఈ ఎకో-టూరిజం డెస్టినేషన్లలో చేపట్టబడతాయి.
నేచర్ క్యాంపుల నిర్వహణ కోసం గ్రామాల్లో ఎకో డెవలప్మెంట్ కమిటీలు, వన సంరక్షణ సమితిలు, ఎకో టూరిజం గ్రూపులను ఏర్పాటు చేశారు. 16 మంది ఎకో-టూరిజం గ్రూప్ సభ్యులు మందసారు వ్యాలీ నేచర్ క్యాంప్లో నిమగ్నమై ఉండగా, ఆరుగురు ఎకో-టూరిజం గ్రూప్ సభ్యులు నృసింహనాథ్ నేచర్ క్యాంప్లో నిమగ్నమై ఉన్నారు. స్థానిక ప్రజలు వారికి ప్రత్యామ్నాయ జీవనోపాధిని కల్పించే ఎకో-గైడ్లుగా కూడా శిక్షణ పొందారు. వివిధ కార్యకలాపాలకు సంబంధించి వారి నైపుణ్యాలను అప్గ్రేడ్ చేయడం కోసం, ఇన్స్టిట్యూట్ ఆఫ్ హోటల్ మేనేజ్మెంట్, ఇండియన్ ఇన్స్టిట్యూట్ ఆఫ్ టూరిజం అండ్ ట్రావెల్ మేనేజ్మెంట్ శిక్షణ, సామర్థ్యాన్ని పెంపొందించడం మరియు హాస్పిటాలిటీ, హౌస్ కీపింగ్, శానిటేషన్, క్లీనింగ్, కమ్యూనికేషన్ స్కిల్స్, ఫుడ్ వంటకాలపై ఎక్స్పోజర్, చెక్-ఇన్ మరియు చెక్-అవుట్ ప్రోటోకాల్లు సందర్శన కోసం శిక్షణా కార్యక్రమాలను నిర్వహిస్తాయి.
అరుదైన మరియు అంతరించిపోతున్న జాతుల వృక్షజాలం మరియు జంతుజాలం గుర్తింపు కోసం పర్యావరణ- గైడ్లను అభివృద్ధి చేయడానికి పర్యావరణ అభివృద్ధి కమిటీలు, వన సంరక్షణ సమితిలు, ఎకో-టూరిజం గ్రూప్ సభ్యుల శిక్షణ మరియు సామర్థ్యాన్ని పెంపొందించడానికి ఒడిశా బయోడైవర్సిటీ బోర్డు నిధులు అందించింది. అంతేకాకుండా ఆ ప్రాంతంలోని పర్యావరణ పర్యాటకులకు మెరుగైన అవగాహన కోసం ట్రైల్స్ మరియు ట్రెక్కింగ్ మార్గాలను నిర్వహించడం వంటి చర్యలు చేపట్టింది.
కేంద్ర పర్యావరణ, అటవీ మరియు వాతావరణ మార్పుల శాఖ సహాయ మంత్రి శ్రీ అశ్వినీ కుమార్ చౌబే ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
మంత్రిమండలి
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు, సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్ కు మధ్య ఎమ్ఒయు పునరుద్ధరణ కు ఆమోదం తెలిపిన మంత్రివర్గం
ఇన్స్టిట్యూట్ ఆఫ్ చార్టర్డ్ అకౌంటెన్స్ ఆఫ్ ఇండియా కి, సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్  కి మధ్య 2014 లో సంతకాలైన అవగాహన పూర్వక ఒప్పంద పత్రం  కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. మరి అలాగే కార్పొరేట్ పరిపాలన, సాంకేతిక పరిశోధన & సలహాలు, నాణ్యత సంబంధ హామీ, ఫోరెన్సిక్ అకౌంటింగ్ రంగాలు, స్మాల్ మరియు మీడియమ్ సైజ్డ్ ప్రాక్టీసెస్  యొక్క అంశాలు, ఇస్లామిక్ ఫైనాన్స్, కంటిన్యూయింగ్ ప్రొఫెశనల్ డివెలపింగ్  రంగాలతో పాటు అకౌంటెన్సీ వృత్తి కి సంబంధించినటువంటి పరస్పర ప్రయోజనాలు ముడిపడ్డ ఇతర విషయాలలో ఐసిఎఐ, ఎస్ఒసిపిఎ ల మధ్య సహకారపూర్వక ఫ్రేమ్ వర్క్ ను పెంపొందించడం కోసం ఈ ఎంఓయూ ను ఉద్దేశించారు.
ప్రధాన ప్రభావం:
ఐసిఎఐ సభ్యులు, విద్యార్థులు మరియు వారికి చెందిన సంస్థల హితం కోసం ఒక పరస్పర ప్రయోజనకరమైన సంబంధాన్ని తీర్చిదిద్దడం కోసం కృషి చేయడం దీని ధ్యేయం.
ఐసిఎఐ సభ్యులకు వారి వృత్తిపరమైన అవకాశాలను విస్తరించుకొనేందుకు ఒక అవకాశాన్ని ఈ ఎమ్ఒయు కల్పిస్తుంది. అదే సమయంలో స్థానిక పౌరులకు సహాయాన్ని అందించే సంస్థ గా ఐసిఎఐ రూపొందుతుంది.
అకౌంటింగ్ మరియు ఆడిటింగ్ వృత్తి ని ఐసిఎఐ ప్రోత్సహించేందుకు ఈ ఎంఓయూ అవకాశాన్ని ప్రసాదిస్తుంది.
లబ్దిదారులు:
జెద్దా, రియాధ్ మరియు సౌదీ అరేబియా లతో కూడిన ఈస్టర్న్ ప్రావిన్స్ లో ఐసిఎఐ కి 3 చాప్టర్లు ఉన్నాయి. వేరు వేరు వృత్తి స్థాయిలలో నిమగ్నమైవున్న 200కు పైగా సభ్యులు ఈ సంస్థకు ఉన్నారు. ఐసిఎఐ ఇంకా ఎస్ఒసిపిఎ ల మధ్య బలమైన కృషి సంబంధాలను ఈ ఎంఓయూ ఏర్పరుస్తుంది. తద్వారా భారతదేశం లోని భారతీయ చార్డర్డ్ అకౌంటెంట్ల కు వృత్తి రీత్యా గట్టి అవకాశాలను అందిస్తుంది. అంతేకాకుండా, ఈస్టర్న్ ప్రావిన్స్ లోని యాజమాన్య సంస్థలకు మరింత విశ్వాసాన్ని చేకూరుస్తుంది. ఫలితంగా భారతీయ చార్టర్డ్ అకౌంటెంట్ల కు చెప్పుకోదగ్గ స్థాయిలో ఉద్యోగ అవకాశాల కల్పనకు ఆస్కారం ఉంటుంది.
పూర్వరంగం:
ఇన్స్టిట్యూట్ ఆఫ్ చార్డర్డ్ అకౌంటెంట్స్ ఆఫ్ ఇండియా  అనేది భారత పార్లమెంట్ ద్వారా ఆమోదించబడిన చార్డర్డ్ అకౌంటెన్స్ యాక్ట్, 1949 కింద ఏర్పాటైన ఒక చట్టబద్ధ సంస్థ. ఇది భారతదేశం లో చార్డర్డ్ అకౌంటెన్సీ వృత్తిని క్రమబద్ధం చేసేందుకు నెలకొల్పబడింది. సౌదీ అరేబియా లో అకౌంటెన్సీ, ఆడిటింగ్ వృత్తి ని ప్రోత్సహించే బాధ్యత ను సౌదీ సర్టిఫైడ్ పబ్లిక్ అకౌంటెంట్స్ రెగ్యులేశన్స్ పేరిట రాయల్ డిక్రీ ని జారీ చేయడం ద్వారా ‘‘సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్’’  కు అప్పగించడం జరిగింది.